Document ID: 31981R3149

*****
ΚΑΝΟΝΙΣΜΟΣ (ΕΟΚ) αριθ. 3149/81 ΤΗΣ ΕΠΙΤΡΟΠΗΣ
της 30ής Οκτωβρίου 1981
περί κατατάξεως εμπορευμάτων στη διάκριση 38.19 Τ του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ενιαία εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 3,
Εκτιμώντας:
ότι, προκειμένου να εξασφαλισθεί η ενιαία εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις σχετικές με τη δασμολογική κατάταξη προϊόντος που αποτελείται από D-Glucitol (sorbitol), στο οποίο έχει προστεθεί 1,1-Διοξείδιον, 1,2-Βενζισοθει- αζολο-3-one (σακχαρίνη) σε αναλογία ένα τοίς χιλίοις·
ότι στη διάκριση 38.19 Τ του Κοινού Δασμολογίου που έχει προσαρτηθεί στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3002/81 (3), αναφέρεται το D-Glucitol (sorbitol) πλην εκείνου που αναφέρεται στη διάκριση 29.04 Γ ΙΙΙ·
ότι οι διατάξεις της σημειώσεως 1 υπό α) του κεφαλαίου 29 ορίζουν ότι το κεφάλαιο αυτό περιλαμβάνει μόνο τις αμιγείς οργανικές ενώσεις καθορισμένης χημικής συστάσεως και ότι η προσθήκη ένα επί τοίς χιλίοις 1,1-Διοξείδιον, 1,2-Βενζισοθειαζολο-3-one (σακχαρίνη) δεν επιτρέπει στο εν λόγω προϊόν να θεωρείται αμιγής οργανική ένωση·
ότι, δεδομένου ότι ελλείπει ειδικότερη κλάση, αυτό το προϊόν πρέπει να υπαχθεί στην κλάση 38.19 ως χημικό προϊόν μη κατονομαζόμενο ή περιλαμβανόμενο αλλαχού· ότι το εν λόγω προϊόν πρέπει να υπαχθεί στη διάκριση 38.19 Τ της κλάσεως 38.19·
ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το προϊόν το οποίο αποτελείται από D-Glucitol (sorbitol) στο οποίο έχει προστεθεί 1,1-Διοξείδιον, 1,2-Βενζισοθει- αζολο-3- one (σακχαρίνη) σε αναλογία ένα τοίς χιλίοις υπάγεται, στο Κοινό Δασμολόγιο, στην κλάση
38.19 Χημικά προϊόντα και παρασκευάσματα της χημικής βιομηχανίας ή των συναφών βιομηχανιών (συμπεριλαμβανομένων των αποτελουμένων εκ μιγμάτων φυσικών προϊόντων) μη αλλαχού κατονομαζόμενα ή περιλαμβανόμενα. Υπολειμματικά προϊόντα των χημικών ή συναφών βιομηχανιών, μη αλλαχού κατονομαζόμενα ή περιλαμβανόμενα:
Τ. D-Glucitol (sorbitol) ετερος του αναφερομένου στη διάκριση 29.04 Γ ΙΙΙ.
Άρθρο 2
Ο παρών κανονισμός αρχίζει να ισχύει την 42α ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 30 Οκτωβρίου 1981.

Labels: 3
1